Document ID: /roh_data/filtered/fineweb-2-filterrobots_roh.jsonl.gz/8689

Trens e bus curseschan davent ils 6 da zercladur per gronda part puspè tenor l'urari normal en l'entira Svizra. Quai communitgeschan diversas interpresas dal traffic public. En spezial trens da panorama turistics, pendicularas e bastiments curseschan puspè. Infurmaziuns sajan da chattar sin l'urari online.
Davent dals 8 da zercladur metta er la Viafier retica puspè a disposiziun tuttas purschidas turisticas e davent ils 20 da zercladur è er il Glacier Express puspè en circulaziun normala.
Purtar mascras
Ils manaschis dal traffic public cusseglian plinavant a la clientella da purtar mascra sch'ins na vegnia betg da tegnair en la distanza da 2 meters. I vegn era supplitgà da cumprar bigliets online u a l'automat e da pajar sche pussaivel cun charta.
Ord l'archiv
Conducturs ston, passagiers dastgan – paucs portan però ina mascra en ils trens da la Viafier retica, il pli pon las distanzas tranter passagiers dentant il mument anc vegnir garantidas.